Τράμπζονσπορ (ποδόσφαιρο)

Η Τράμπζονσπορ (τουρκικά: Trabzonspor, ) είναι ποδοσφαιρικός σύλλογος που εδρεύει στην Τραπεζούντα της Τουρκίας. Ιδρύθηκε στο 1967, αποτελεί τμήμα του αθλητικού σωματείου Τράμπζονσπορ και είναι μία από τις πλέον επιτυχημένες ποδοσφαιρικές ομάδες της χώρας, καθώς έχει κατακτήσει επτά φορές τον τίτλο του πρωταθλητή, εννέα φορές το Κύπελλο Τουρκίας, εννέα φορές το Super Kopa (Σούπερ Καπ) και πέντε φορές το Κύπελλο Τσανσελέρ. Η Τράμπζονσπορ είναι η πρώτη ομάδα εκτός της Κωνσταντινούπολης που στέφθηκε πρωταθλήτρια Τουρκίας,  

Την τρέχουσα περίοδο (2021-22) η Τραμπζονσπόρ έχει κατακτήσει το πρωτάθλημα στην Τουρκία για έβδομη φορά και πρώτη έπειτα από το 1984. 

Ιστορία

Η Αρχή (1923-1973)
Μέχρι την ίδρυση της Τουρκικής Δημοκρατίας το 1923 υπήρχαν τέσσερις ομάδες στην Τραπεζούντα που συμμετείχαν στο ερασιτεχνικό τοπικό πρωτάθλημα: η Ιντμανοτζαγί (İdmanocağı), η Ιντμανγκιουτζού (İdmangücü), η Νετζμιατί (Necmiati) και η Τράμπζον Λισεσί (Trabzon Lisesi). Ο ανταγωνισμός μεταξύ των δύο πρώτων ήταν εφάμιλλος με εκείνον που παρατηρείται μέχρι σήμερα μεταξύ της Φενέρμπαχτσε και της Γαλατασαράι. 

Την περίοδο 1962-3, με απόφαση του προέδρου της τουρκικής ποδοσφαιρικής ομοσπονδίας, έπρεπε να γίνει συγχώνευση των συλλόγων κάθε πόλης που θα συμμετείχαν στη δεύτερη κατηγορία της χώρας. Λόγω του ισχυρού ανταγωνισμού μεταξύ Ιντμανοτζαγί και Ιντμανγκιουτζού, κάτι τέτοιο στάθηκε αρχικά αδύνατο μέχρι το 1967Trabzonspor Tarihçe  trabzonspor.org.tr, ανακτήθηκε 6 Ιουνίου 2010. Στις 21 Ιουνίου 1966 αποφασίστηκε τελικά η συγχώνευση των İdmanocağı, Μαρτισπόρ (Martıspor) και Γιλντίζσπορ (Yıldızspor). Τα χρώματα της ομάδας που δημιουργήθηκε ήταν το κίτρινο και το κόκκινο. Την πρώτη περίοδο κατά την οποία συμμετείχε στη δεύτερη κατηγορία Τουρκίας κατέκτησε την όγδοη θέση και αγωνίστηκε στον τελικό του Κυπέλλου Μπασμπακανλίκ (Başbakanlık)Sivritepe, Erdinç 1966–1967 1. Lig turkish-soccer.com, ανακτήθηκε 6 Ιουνίου 2010. Λίγο αργότερα, η Ιντμανγκιουτζού συγχωνεύτηκε με τις Καραντενίζγκιουτζού (Karadenizgücü), Μαρτισπόρ και Γιολσπόρ (Yolspor) σχηματίζοντας τη σημερινή Τραμπζονσπόρ, με χρώματα της το κόκκινο και λευκό.

Η εποχή του Ahmet Suat Özyazıcı
Ο Αχμέτ Οζγιαζιτζί ανέλαβε προπονητής της ομάδας το 1973, έχοντας προηγουμένως αγωνιστεί ως ποδοσφαιριστής για την Ινταμνγκιουτζού και κατά την πρώτη του χρονιά στο σύλλογο συνέβαλλε στην άνοδό του στην πρώτη εθνική κα και την επόμενη χρονιά στην πρώτηSivritepe, Erdinç 1974–1975 1.Lig  turkish-soccer.com, ανακτήθηκε 6 Ιουνίου 2010Sivritepe, Erdinç 1975–1976 1.Lig  turkish-soccer.com, ανακτήθηκε 6 Ιουνίου 2010. Η Τραμπζονσπόρ έγινε η πρώτη ομάδα εκτός της Κωνσταντινούπολης που κατέκτησε πρωτάθλημα. Με την καθοδήγηση του Οζγιαζιτζί ο σύλλογος κατέκτησε ακόμα το πρωτάθλημα και Κύπελλο Τουρκίας το 1976-7, καθώς και το Σούπερ Καπ. Το 1977-8 κατέλαβε τη δεύτερη θέση στο πρωτάθλημα και το τρόπαιο του κυπέλλου. Ο Οζγιαζιτζί αντικαταστάθηκε τότε από τον Οζκάν Σουμέρ για να αναλάβει εκ νέου προπονητής την επόμενη χρονιά.

Στάδιο
Έδρα της Τραμπζοσπόρ είναι το Χουσεΐν Αβνι Ακέρ Στάντιουμ το οποίο χτίστηκε το 1951 και έχει χωρητικότητα 2.500 θέσεις. Ανακαινίστηκε το 1967, 1981, 1994-8 και τελευταία το 2010, ενώ πλέον διαθέτει 19.649 θέσεις. Το χόρτο είναι φυσικό και η έκτασή του είναι 68 x 105 τετρ. μέτρα. Φέρει το όνομα του Χουσειν Αβνι Ακέρ, ο οποίος συνεισέφερε στον αθλητισμό της πόλης ως δάσκαλος.


Διακρίσεις-Τίτλοι
 Πρωτάθλημα 

Πρωταθλήτρια (8): 1975-76, 1976-77, 1978-79, 1979-80, 1980-81, 1983-84, 2010-11, 2021-22
Δευτεραθλήτρια (8): 1977-1978, 1981-1982, 1982-1983, 1994-1995, 1995-1996, 2003-2004, 2004-2005, 2019-20

 Κύπελλα 

Κύπελλο Τουρκίας (9): 1977, 1978, 1984, 1992, 1995, 2003, 2004, 2010, 2020
Σούπερ Καπ (10): 1976, 1977, 1978, 1979, 1980, 1983, 1995, 2010, 2020, 2022
Κύπελλο Μπασμπακανλικ (5) 1976, 1978, 1985, 1994, 1996

Τρέχουσα σύνθεση
Έντιν Βίσκα
Μάρεκ Χάμσικ
Αντρέας Κορνέλιους
Τάσος Μπακασέτας
Μανώλης Σιώπης
Αμπντουλκαντίρ Ομούρ
Αμπντουλκαντίρ Παρμάκ
Ζερβίνιο
Ούγουρτζαν Τσακίρ
Βίτορ Ούγκο 
Μπρούνο Πέρες
κ.ά.

Άλλα τμήματα
Η Τραμπζονσπόρ Α2 είναι το νεανικό τμήμα ποδοσφαίρου με ποδοσφαιριστές ηλικίας 18-20 ετών και αποτελεί το τελευταίο στάδιο πριν την προώθηση στην επαγγελματική ομάδα. Αγωνίζεται στην ερασιτεχνική κατηγορία Α2 Τουρκίας και έδρα της είναι το γήπεδο Μεχμέτ Αλί Γιλμάζ χωρητικότητας 3.000 θέσεων και το οποίο θεωρείται αρκετά μεγάλο για ερασιτεχνική κατηγορία. Ιδρύθηκε το 1972 και έχει κατακτήσει δύο φορές τον ερασιτεχνικό τίτλο του πρωταθλητή το 1996 και 2004.

Η πρώτη γυναικεία ομάδα της πόλης ήταν αυτή του πανεπιστημίου Καραντενίζ (τουρκ. Karadeniz Teknik Üniversitesi) που σχηματίστηκε το 2001. Το σημερινό γυναικείο τμήμα ποδοσφαίρου (Trabzonspor Kulübü Bayan Futbol Takımı) ιδρύθηκε στις 16 Οκτωβρίου του 2007 και κατέκτησε το πρωτάθλημα το 2009. Ο πρώτος τους αγώνας δόθηκε με αντίπαλο την Ιντμανοτζαγί και κατέληξε σε νίκη με 2-0. Μεγαλύτερη νίκη στην ιστορία της ομάδας είναι αυτή επί της Ζεϊτίνμπουρνουσπόρ με σκορ 9-0.

Το 2008 η Τραμπζονσπόρ αγόρασε το σύλλογο Trabzon Karadenizspor ως φυτώριο παικτώνHakkında  trabzonkaradenizspor.com.tr, ανακτήθηκε 9 Ιουνίου 2010 Η ομάδα συνεργάζεται ακόμα με τον ολλανδικό σύλλογο club MVV έχοντας προτεραιότητα στην επιλογή παικτών προς παραχώρησηFaty Papy Sürprizi  gunebakis.com.tr, ανακτήθηκε 9 Ιουνίου 2010.

Διαθέτει επίσης τμήματα κολύμβησης, τζούντο και σκοποβολής.

Παραπομπές

 Εξωτερικοί σύνδεσμοι 
Επίσημη ιστοσελίδα  

*
Κατηγορία:Ποδοσφαιρικές ομάδες Τουρκίας
Κατηγορία:Ιδρύσεις ποδοσφαιρικών ομάδων το 1967